CELEX: 32011R0344
Language: fi
Date: 2011-04-08 00:00:00
Title: Komission täytäntöönpanoasetus (EU) N:o 344/2011, annettu 8 päivänä huhtikuuta 2011 , luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta annetun asetuksen (EY) N:o 889/2008 muuttamisesta

9.4.2011   
            
            
               FI
            
            
               Euroopan unionin virallinen lehti
            
            
               L 96/15
            
         KOMISSION TÄYTÄNTÖÖNPANOASETUS (EU) N:o 344/2011,
   annettu 8 päivänä huhtikuuta 2011,
   luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta annetun asetuksen (EY) N:o 889/2008 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta 28 päivänä kesäkuuta 2007 annetun neuvoston asetuksen (EY) N:o 834/2007 (1) ja erityisesti sen 25 artiklan 3 kohdan, 38 artiklan b alakohdan ja 40 artiklan,
   sekä katsoo seuraavaa:
   
               (1)
            
            
               Asetuksen (EY) N:o 834/2007 24 artiklassa säädetään, että Euroopan unionin luonnonmukaisen tuotannon tunnus, jäljempänä ’EU:n luomutunnus’, on yksi niistä pakollisista maininnoista, joiden on oltava valmiiksi pakatuissa elintarvikkeissa, joissa on 23 artiklan 1 kohdassa tarkoitettuja luonnonmukaiseen tuotantotapaan viittaavia ilmauksia, ja että kolmansista maista tuoduissa tuotteissa tunnuksen käyttö on vapaaehtoista. Asetuksen (EY) N:o 834/2007 25 artiklan 1 kohdassa sallitaan EU:n luomutunnuksen käyttö sellaisten muiden tuotteiden merkinnöissä, esittelyssä ja mainonnassa, jotka vastaavat kyseisessä asetuksessa säädettyjä vaatimuksia.
            
         
               (2)
            
            
               Kuluttajien pitäisi voida olla varmoja siitä, että luomutuotteet on tuotettu asetuksen (EY) N:o 834/2007 ja komission asetuksen (EY) N:o No 889/2008 (2) vaatimusten mukaisesti. Tässä suhteessa tärkeä tekijä on jokaisen EU:n luomutunnuksella merkityn tuotteen jäljitettävyys kaikissa tuotanto-, valmistus- ja jakeluvaiheissa. Sen vuoksi olisi hyödyllistä tuoda selvemmin julki, että ainoastaan tuottajat, joiden yritys kuuluu luonnonmukaisten tuotteiden valvontajärjestelmään, saavat käyttää merkinnöissä EU:n luomutunnusta.
            
         
               (3)
            
            
               EU:n luomutunnuksen rekisteröiminen tavaramerkkinä unionin ja kansainvälisiin rekistereihin ei riipu asetusten (EY) N:o 834/2007 ja (EY) N:o 889/2008 säännöistä, joita sovelletaan itse tunnuksen käyttöön. Riippumattomuuden korostamiseksi olisi poistettava yhteys mainittujen sääntöjen ja rekisteröinnin väliltä.
            
         
               (4)
            
            
               Koska luomumerkintöjen järjestelmää on muutettu ja vireillä on luonnonmukaista viininvalmistusta koskevien unionin sääntöjen käyttöönotto, alalla on ollut paljon epävarmuutta sen suhteen, millaiset mahdollisuudet on tuottaa viiniä, jossa viitataan luonnonmukaiseen tuotantoon. Jotta luonnonmukaisesti viljellyistä rypäleistä viinivuosina 2010/2011 ja 2011/2012 tuotettua viiniä voitaisiin myydä ilman asetuksen (EY) N:o 834/2007 24 artiklassa vaadittuja pakollisia merkintöjä, edellyttäen että kyseiset tuotteet ovat maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91 (3) tai asetuksen (EY) N:o 834/2007 mukaisia, asetuksen (EY) N:o 889/2008 95 artiklan 8 ja 9 kohdassa säädettyä siirtymäkautta olisi pidennettävä tällaisten tuotteiden osalta 31 päivään heinäkuuta 2012. Siirtymäkauden pidentämistä olisi sovellettava 1 päivästä heinäkuuta 2010.
            
         
               (5)
            
            
               Euroopan elintarviketurvallisuusviranomainen on arvioinut (4) rosmariiniuutteen käyttöä elintarvikelisäaineena. Tämän arvion perusteella aineen ”rosmariiniuutteet” käyttö sallittiin antioksidanttina ja sille annettiin E-numero elintarvikkeiden muista lisäaineista kuin väri- ja makeutusaineista 20 päivänä helmikuuta 1995 annetun Euroopan parlamentin ja neuvoston direktiivin 95/2/EY (5) liitteessä III olevassa D osassa. Sen vuoksi rosmariiniuutteen käyttö olisi sallittava luonnonmukaisten elintarvikkeiden jalostuksessa elintarvikelisäaineena, jos sitä käytetään sellaisenaan, sisällyttämällä kyseinen tuote asetuksen (EY) N:o 889/2008 liitteeseen VIII.
            
         
               (6)
            
            
               Sen vuoksi asetusta (EY) N:o 889/2008 olisi muutettava.
            
         
               (7)
            
            
               Tässä asetuksessa säädetyt toimenpiteet ovat luonnonmukaisen tuotannon sääntelykomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 889/2008 seuraavasti:
   
               1)
            
            
               Korvataan 57 artiklan toinen kohta seuraavasti:
               ”EU:n luomutunnusta saa käyttää merkinnöissä vain, jos asianomaisen tuotteen ovat tuottaneet asetuksen (EY) N:o 834/2007, komission asetuksen (EY) N:o 1235/2008 (6) ja tämän asetuksen säännösten mukaisesti toimijat, jotka noudattavat asetuksen (EY) N:o 834/2007 27, 28, 29, 32 ja 33 artiklassa tarkoitetun valvontajärjestelmän vaatimuksia.
            
         
               2)
            
            
               Lisätään 95 artiklaan 10 a kohta seuraavasti:
               ”10 a.   Viinin osalta 8 kohdassa tarkoitettu siirtymäkausi päättyy 31 päivänä heinäkuuta 2012.
               Asetuksen (ETY) N:o 2092/91 tai (EY) N:o 834/2007 mukaisesti ennen 31 päivää heinäkuuta 2012 tuotettujen, pakattujen ja merkittyjen viinien varastoja voidaan edelleen saattaa markkinoille varastojen loppumiseen asti.”
            
         
               3)
            
            
               Lisätään liitteessä VIII olevaan A jaksoon elintarvikelisäaineen E 341 (i) Monokalsiumfosfaatti jälkeen rivi seuraavasti:
               
                           ”B
                        
                        
                           E 392*
                        
                        
                           Rosmariiniuutteet
                        
                        
                           x
                        
                        
                           x
                        
                        
                           Ainoastaan jos peräisin luonnonmukaisesta tuotannosta ja jos uuttamisessa käytetään ainoastaan etanolia”
                        
                     
         
               4)
            
            
               Poistetaan liitteessä XI oleva A osan 9 kohta.
            
         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Kuitenkin 1 artiklan 2 kohtaa sovelletaan 1 päivästä heinäkuuta 2010.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä huhtikuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 189, 20.7.2007, s. 1.
   
      (2)  EUVL L 250, 18.9.2008, s. 1.
   
      (3)  EYVL L 198, 22.7.1991, s. 1.
   
      (4)  EFSA Journal (2008) 721, s. 1.
   
      (5)  EYVL L 61, 18.3.1995, s. 1.
   
      (6)  EUVL L 334, 12.12.2008, s. 25.”